17. september 2020

Značky KeyPrint a Loctite spájajú sily pri výrobe stomatologických komponentov

**Henkel a Keystone spolupracujú na riešeniach v oblasti 3D tlače pre stomatologický priemysel**

**Düsseldorf – Spoločnosti Henkel a Keystone Industries (Keystone) oznámili svoju spoluprácu na vývoji riešení v oblasti aditívnej výroby pre stomatologický priemysel. Spolupráca umožní spoločnosti Henkel doplniť možnosti použitia v stomatológii do svojho portfólia 3D tlače, ktoré je jedným z prvých trhov, kde vývoj prototypov prešiel do komerčného uplatnenia živíc v hotových výrobkoch. Získaním partnera z radov popredných globálnych výrobcov materiálov, akým je Henkel, sa spoločnosť Keystone snaží ďalej rozšíriť svoju činnosť v tomto odvetví.**

Henkel je popredným svetovým výrobcom progresívnych materiálov a služieb v oblasti aditívnej výroby pre širokú škálu odvetvových segmentov. Pod svojou značkou Loctite vyvíja a uvádza na trh nové riešenia, ktoré umožňujú používanie 3D tlače v odvetviach, ako sú napr. letecký a automobilový priemysel, strojárstvo a spotrebný tovar. Keystone je popredným výrobcom stomatologických výrobkov v oblasti digitálnych technológií, v laboratórnom a operačnom prostredí a v oblasti prevencie. Má viac než 100 rokov skúseností v stomatologickom priemysle a svoje inovatívne portfólio prispôsobených riešení pre 3D tlač ponúka pod značkou KeyPrint.

*„Máme veľkú radosť, že sme našli takého prirodzeného partnera, akým je Keystone,“* povedal Ken Kisner, ktorý v spoločnosti Henkel zodpovedá za Inovácie v oblasti 3D tlače (Innovation for 3D Printing). *„Kombináciou ich dlhoročného know-how v  stomatologickom priemysle a našich širokých odborných znalostí v oblasti materiálov, ako aj nášho prístupu na trh, sa otvoria nové príležitosti na vývoj a komerčné uplatnenie kvalitných riešení pre trhy so stomatologickými výrobkami. Naše schopnosti rýchlej inovácie budú v podmienkach takéhoto dynamického trhu veľmi užitočné, pričom dlhoročná tradícia spoločnosti Keystone v oblasti výroby zdravotníckych pomôcok na báze polymérov, ktoré spĺňajú normy ISO, má pre nás obrovskú hodnotu.“*

*„Teší nás, že sme mohli vstúpiť do partnerstva s popredným svetovým výrobcom a jeho tímom odborníkov,“* doplnil Ira Rosenau, prezident v spoločnosti Keystone. „*Odborné znalosti a globálna prítomnosť spoločnosti Henkel nám umožnia ďalej prinášať naše inovatívne riešenia v oblasti 3D tlače do všetkých kútov celosvetového trhu so stomatologickými výrobkami. Spolupráca je vzájomne výhodná pre obe spoločnosti a ponúka príležitosti na ďalší rast.“*

Keystone je už mnoho rokov partnerom korporácie Molecule Corp., ktorú spoločnosť Henkel nadobudla v roku 2019. Okrem toho majú obe spoločnosti dlhodobé obchodné vzťahy s poprednými OEM výrobcami tlačiarní. V rámci svojej rozšírenej spolupráce budú Henkel a Keystone ďalej podporovať širšie zavádzanie produktového radu KeyPrint prostredníctvom zintenzívnenia validácií a partnerstiev s výrobcami 3D tlačiarní a rýchlou inováciou nových materiálov tak, aby prispôsobené 3D riešenia mohli pomáhať stomatologickým pracovníkom a pacientom. Kombináciou značiek KeyPrint a Loctite sa spoja sily obidvoch spoločností v prospech spotrebiteľov na trhu so stomatologickými výrobkami a zefektívni sa výroba stomatologických komponentov, ako sú napr. unikátne živice na nočné chrániče a dlahy KeySplint Soft. Obe spoločnosti budú spoločne pracovať na budovaní príležitostí, zvyšovaní povedomia v rámci trhu a uvádzaní riešení v oblasti 3D tlače na globálny trh.

**O spoločnosti Keystone**

Skupina spoločností Keystone, ktoré pôsobia v stomatologickom priemysle, sa zameriava najmä na spotrebný tovar používaný v rámci digitálnych technológií, v laboratórnom a operačnom prostredí, ako aj v oblasti prevencie. Sme globálnym dodávateľom so širokou sieťou, ktorá pozostáva z viac než 800 distribučných partnerov v oblasti stomatologického priemyslu v USA a vo viac než 70 krajinách na celom svete. Keystone vyvíja prvotriedne výrobky vo svojom odvetví, ako napr. inovatívny produktový rad živíc na 3D tlač KeyPrint®, vysokopevný materiál na umelý chrup Diamond D®, produktový rad termoplastických materiálov Pro-Form®, inovatívne a patentom chránené výrobky pre laboratóriá, ako sú napr. keramický sprej Enamelite na glazúry a profylaktická pasta Gelato Prophy Paste, ktorá vyhrala súťaž Najlepší výrobok roka organizovanú časopisom Dental Advisor. Spoločnosť Keystone už takmer tridsať rokov navrhuje zloženie najmodernejších biokompatibilných patentovaných fotopolymérnych živíc pre stomatologický priemysel a nechtovú kozmetiku, pričom tieto živice aj vyrába. Je držiteľom licencie Amerického úradu pre kontrolu potravín a liekov (FDA) a certifikátov ISO 13485 (zdravotnícke pomôcky) a 22716, vrátane certifikátov pre správnu výrobnú prax (GMP) a medzinárodných registrácií produktov. Ak sa chcete dozvedieť viac informácií, navštívte https://dental.keystoneindustries.com, pridajte Like na stránke spoločnosti Keystone na Facebooku alebo nás sledujte na Instagrame a Twitteri.

Henkel a Keystone spolupracujú na riešeniach v oblasti 3D tlače pre stomatologický priemysel

Prispôsobené riešenia pre stomatologický priemysel predávané pod značkou KeyPrint

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2019 dosiahla obrat vo výške 20 mld. eur a upravený prevádzkový zisk približne vo výške 3,2 mld. eur. Henkel zamestnáva viac než 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný záujem vytvárať trvalo udržateľné hodnoty a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

Na Slovensku pôsobí Henkel vo všetkých troch strategických oblastiach už od roku 1991. Henkel Slovensko predáva viac ako 50 značiek a dnes zamestnáva viac ako 1 900 pracovníkov.

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: zuzana.kanuchova@henkel.com